Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: a 11/2004. (IV. 14.) NKÖM rendelethez
Paragraph Index: 496

2. A munkaterület rövid, jellemzõ leírása A nyomtatott sajtó termékeinek elõállításában fontos szerepet tölt be a korrektor, aki tevékenységével lényegesen befolyásolja a lap arculatát, színvonalát. Munkájának célja, hogy a szöveg nyelvi, helyesírási és tipográfiai szempontból hibátlan legyen. 2004/46. szám A korrektor feladata a hagyományos nyomdai termelési folyamatban a megrendelõtõl kapott kézirat és a nyomdai formakészítés során létrejött szöveg, illetve illusztrációszöveg kombináció összevetése a kiadó vagy tervezõ által elõkészített kézirattal és tipográfiai tervvel. Munkahelye valamely szerkesztõség, illetve kiadó. Az újságkészítés csoportmunka: több ember összehangolt munkájának eredménye. Ezért szükséges, hogy a korrektor — miközben felelõsséggel látja el saját feladatát — részt vesz a szerkesztõségi közösség életében és a munkafolyamatok szerint kialakított munkacsoportok munkájában. Szoros munkakapcsolatot tart fenn és rendszeres konzultációt folytat a szerkesztõkkel, tördelõkkel. Munkája egyfelõl szigorúan véve „szolgai”: nevezetesen a kézirat tartalmának csonkítatlan átmentése, ugyanakkor önállóságot feltételez olyan esetekben, amikor a szerzõ, szövegbeíró vagy bárki más figyelmetlenségébõl vagy az ismeretek hiányából lényegesen súlyosabb hiba kerül a szövegbe. Feladata a nyomdai eljárásban keletkezett hibák kijelölése a helyesírási szabályok és a nyomdai eljárás sajátosságainak figyelembevételével. Szükség esetén feladata a szöveg nyelvhelyességi hibáinak jelölése és/vagy javítása. Az elektronikus szerkesztõségi vagy kiadói formakészítõ eljárásban a fentieken túl képesnek kell lennie a jelölt hibák kijavítására a technológiai folyamatban játszott helye és szerepe szerinti módon. A korrektor kézirat-elõkészítõként tevékenykedik, amikor a hagyományos gépírásos kéziratot ellátja a szabványos jelekkel, hogy az operátor hibátlanul és egyértelmûen tudja szövegszerkesztõn elkészíteni a szöveges nyomóformát. Kézirat-elõkészítõi a munkája akkor is, amikor az egyéni szövegszerkesztõn megírt szöveget a nyomdaipari feldolgozásra alkalmassá teszi.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes